ผมกับแฟน มีอะไรกันช่วง1-2วันก่อนเมนส์จะหมด แบบไม่ได้ป้องกันแต่หลั่งนอก หลังจากนั้นก็ซื้อยาคุมฉุกเฉินแบบเม็ดเดียวให้กิน หลังจากนั้น1สัปดาห์เมนส์มากระปิบกระปอย (ธรรมดารอบเดือนจะมาวันที่25-28 แต่นี้เลยมา6วันแล้ว มีโอกาศท้องใหมครับ)
สวัสดีค่ะ Shinohara,หากวันที่มีเพศสัมพันธ์นั้น นับได้ไม่เกิน 7 วัน จากวันแรกที่มีประจำเดือนมา ก็จะถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกกะปริดกะปรอย หลังจากทานยาไปประมาณ 1 สัปดาห์ ก็น่าจะเป็นเลือดที่เกิดจากผลข้างเคียงของยาคุมฉุกเฉินค่ะหลังจากนั้น หากประจำเดือนยังไม่มา ก็น่าจะเป็นผลของยาคุมฉุกเฉินที่ทำให้ประจำเดือนมาช้าได้ หรือเกิดจากมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นอย่างไรก็ตาม อาจลองตรวจหาการตั้งครรภ์ดู หากตรวจไม่พบ จะได้ไม่ต้องกังวล และแนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ